Aalborgs Stifts Adresseavis, 1824-01-12
America. Den 1ste December f. A. aabnedes de forenede Staters Congres, ved hvilken Leilighed Præsidenten holdt en mærkelig Tale, hvori det blandt Andet hedder: "Vi erklære, at vi ville ansee ethvert Forsøg fra de europæiske Magters Side paa at udstrække deres politiske System over nogetsomhelst Land i denne Verdensdeel for at være farlig for vor Fred og vor Sikkerhed. Vi have ikke blandet os i Koloniers eller afhængige Landes Anliggender, der tilhørte nogen europæisk Magt, og ville ikke blande os deri. Men skulde nogen europæisk Magt ville indvirke paa de Regjeringer, der have erklæret sig for uafhængige og have forsvaret denne Uafhængighed, som vi efter modent Overlæg og retfærdige Grundsætninger have anerkjendt, for at undertrykke dem eller paa anden Maade byde over deres Skjebne, da kunne vi ikke ansee dette for Andet, end et Beviis paa uvenskabelige Hensigter mod de forenede Stater. Et andet Sted hedder det: "De forbundne Magter kunne ikke udstrække deres politiske System (Jndblandingsystemet) paa nogen Deel af dette Continent (America) uden Fare for vor Fred og vor Lykke, heller ikke lader det sig troe, at vore Brødre, naar det afhænger af dem, frivillig ville finde sig deri. Derfor kunne vi heller ingenlunde ansee slig Jndvirkning i nogensomhelst Form for ligegyldig. See vi hen til Spaniens og disse nye Regjeringers forholdsmæssige Magt og Hielpekilder, og paa deres Frastand fra Hinanden, da er det klark, at Spanien aldrig meere vil kunne bringe dem under sit Herredømme. Dog bliver det bestandig de forenede Staters Politik, at overlade Partierne til sig selv, i det Haab, at de andre Magter ville gjøre det Samme. Fra Mexico har Man Efterretning om, at Regjeringen der har ved Decret af 1ste October ophævet alle politiske og commercielle Forhold med den spanske Nation, og forviist alle spanske Skibe fra de mexicanske Havne, (som endda hedder det, er Mildhed, da den ellers kunde have confiskeret dem. Ligeledes ere alle Spanier forviste fra Mexico inden en vis Tid, og ved Decretets Fuldbyrdelse skal af deres confiskeerte Eiendom allerede 27 Mill. Dollars være indkomne. Under 8de October har Regjeringen udstædt et i meget stærke Udtryk affattet Manifest mod Spanien, der er en ny Krigserklæring. Ogsaa er Fortet S. Juan d'Ul log erklæret i Blocadetilstand og alle Skibe, der overtræde den, skulle tages og erklæres for god Prise. Der ligge nu 8 mexicanske Skibe og en Division columbiske Skibe for Fortet. De spanske Fredscommissairer fik Tilladelse at komme til Balapa, men da de ingen Jnstructioner havde til at anerkjende Mexicos Uafhængighed og overgive Fortet S. Juan d'Ulloa, men kun at underhandle om en Handelstractat, fik de befaling, at forlade Landet inden 8 Dage. - Jfølge en Skipperefterretning har Man i Mexico den 2den October opdaget en Sammensværgelse, der havde til Hensigt igjen at indsætte Jturbide. Paa Cuba var gaaet det Rygte, at Cuba skulde afstaaes til Frankerig for at erstatte dets Krigsomkostninger, og da Øvrigheden ikke modsagde det, meente Man, at det var skeet for at udforske Jndbyggernes Sindelag. Man besluttede derfor, at indsende til Kong Ferdinand et Memorial, hvori det blev erklæret, at Øen kun vilde tilhøre Spanien, da den ellers vilde erklære sig for uafhængig. Commissairer bleve derpaa afsendte med den til Kongen. En americansk Tidende siger, at Øen allerede strax efter Restaurationen er bleven aftraadt til Frankerig. - Paa Barbados have Jndvaanerne sat sig for at forstyrre enhver Methodistforsamling, og ikke tilstæde Nogen af deres Præster, som de kalde "Agenter for det nederdrægtige africanske Selskab," Adgang til Den.